Ernst Toch (7. december 1887 i Wien, Østrig – 1. oktober 1964 i Los Angeles, USA) var en østrigsk komponist af jødisk herkomst. Toch har skrevet en del orkester-værker, herunder syv symfonier, to klaverkoncerter, en cello-koncert og en del kammermusik. Han komponerede i en moderne stil. Grundet nazismens indtog i Østrig emigrerede han i 1935 til USA, hvor han i 1935–1945 komponerede musik til Hollywoods film.